হাবশি
হাবশি বা সিদ্দি হল এক জাতীগত গোষ্ঠী যারা ভারত ও পাকিস্তানের কিছু অংশে বসবাস করে। এদের পূর্বপুরুষরা অধিকাংশরাই ছিল আবিসিনিয়ার আদিবাসী যাদের পর্তুগীজ ব্যবসায়ীরা ধরে ক্রীতদাস হিসেবে ভারতবর্ষে নিয়ে আসে। ভারতের হায়দ্রাবাদ, গুজরাত ও কর্ণাটকে এবং পাকিস্তানের মাকরান ও করাচীতে প্রায় বিশ থেকে পঁচিশ হাজার হাবশী বসবাস করে। অধিকাংশ হাবশি সুফি মুসলিম হলেও হিন্দু এবং ক্যাথলিখ খৃষ্টান হাবশিও রয়েছে।